b'\n_START_ARTICLE_\nCandidoz\xc4\x83\n_START_SECTION_\nCandidoza bucal\xc4\x83\n_START_PARAGRAPH_\nCandidoza bucal\xc4\x83 este o infec\xc8\x9bie ce se dezvolt\xc4\x83 la nivelul gurii, limbii \xc8\x99i a g\xc3\xa2tului. Candidoza bucal\xc4\x83 este cel mai des \xc3\xaent\xc3\xa2lnit\xc4\x83 la nou n\xc4\x83scu\xc8\x9bi.  Semnele \xc8\x99i simptomele includ pete albe pe limb\xc4\x83 sau pe alte zone ale gurii \xc8\x99i g\xc3\xa2tului.\n_START_SECTION_\nCauze\n_START_PARAGRAPH_\nMai mult de 20 de tipuri de Candida pot cauza infec\xc8\x9bii cu Candida albicans, aceasta fiind cea mai comun\xc4\x83. Infec\xc8\x9biile gurii sunt cel mai comune la copiii mai mici de o lun\xc4\x83, b\xc4\x83tr\xc3\xa2ni \xc8\x99i la aceia cu sisteme imunitare sl\xc4\x83bite. ]]. Condi\xc8\x9biile care duc la un sistem imunitar sl\xc4\x83bit includ HIV/SIDA, dup\xc4\x83 un transplant de organe, diabetul \xc8\x99i utilizarea corticosteroizilor. Alte riscuri includ protezele dentare \xc8\x99i urmarea unui tratament cu antibiotice. Infec\xc8\x9biile vaginale apar mai des \xc3\xaen timpul sarcinii, la acele persoane cu sisteme imunitare sl\xc4\x83bite \xc8\x99i dup\xc4\x83 utilizarea antibioticelor. Riscul de infec\xc8\x9bie la scar\xc4\x83 larg\xc4\x83 include aflarea \xc3\xaentr-o unitate de terapie intensiv\xc4\x83, dup\xc4\x83 opera\xc8\x9bie chirurgical\xc4\x83, la sugari cu greutate mic\xc4\x83 la na\xc8\x99tere \xc8\x99i la aceia cu sistem imunitar sl\xc4\x83bit.\n_START_SECTION_\nSimptome\n_START_PARAGRAPH_\nLa sugari simptomele candidozei bucale const\xc4\x83 \xc3\xaen pete de culoare alb\xc4\x83 localizate la nivelul gurii \xc8\x99i pe limb\xc4\x83 cu aspect br\xc3\xa2nzos \xc8\x99i sc\xc4\x83derea apetitului la nou n\xc4\x83scut._NEWLINE_La adul\xc8\x9bi simptomele candidozei bucale const\xc4\x83 \xc3\xaen senza\xc8\x9bie de arsur\xc4\x83 la nivelul gurii \xc8\x99i a g\xc3\xa2tului, pete albe localizate pe mucoasa gurii \xc8\x99i a limbii \xc8\x99i apari\xc8\x9bia unui gust nepl\xc4\x83cut \xc3\xaen gur\xc4\x83. \xc8\x9aesutul din jurul acestor pete albicioase este ro\xc8\x99u \xc8\x99i dureros. Semnele \xc8\x99i simptomele includ m\xc3\xa2nc\xc4\x83rimi genitale, arsuri \xc8\x99i uneori scurgeri vaginale ce seam\xc4\x83n\xc4\x83 cu \xe2\x80\x9ebr\xc3\xa2nza de vac\xc4\x83\xe2\x80\x9d.\xe2\x80\x9d. Penisul poate fi afectat, mai pu\xc8\x9bin comun, rezult\xc3\xa2nd m\xc3\xa2nc\xc4\x83rimi. Foarte rar, infec\xc8\x9bia poate deveni invaziv\xc4\x83, \xc3\xaempr\xc4\x83\xc8\x99tiindu-se \xc3\xaen tot corpul, rezult\xc3\xa2nd febr\xc4\x83 corelat\xc4\x83 cu alte simptome, \xc3\xaen func\xc8\x9bie de zona afectat\xc4\x83 a corpului.\n_START_SECTION_\nTratament,\n_START_PARAGRAPH_\nLa nou n\xc4\x83scu\xc8\x9bi candidoza bucal\xc4\x83 nu reprezint\xc4\x83 o problem\xc4\x83 serioas\xc4\x83 deoarece poate fi tratat\xc4\x83 u\xc8\x99or prin sp\xc4\x83larea tetinelor \xc8\x99i \xc8\x99tergerea cavit\xc4\x83\xc8\x9bii bucale cu o bucat\xc4\x83 de material moale \xc8\x99i umed. Dac\xc4\x83 sugarul este al\xc4\x83ptat natural atunci este recomandat\xc4\x83 cur\xc4\x83\xc8\x9barea mameloanelor cu o solu\xc8\x9bie antifungic\xc4\x83. Dup\xc4\x83 al\xc4\x83ptarea sugarului mameloanele se spal\xc4\x83 cu ap\xc4\x83 cald\xc4\x83 \xc8\x99i se ung cu o crem\xc4\x83 pe baz\xc4\x83 de lanolin\xc4\x83._NEWLINE_La adul\xc8\x9bi candidoza bucal\xc4\x83 poate fi tratat\xc4\x83 la domiciliu cu violet de gen\xc8\x9bian\xc4\x83 care este accesibil de la orice farmacie \xc8\x99i nu necesit\xc4\x83 prescrip\xc8\x9bie medical\xc4\x83._NEWLINE_Eforturi pentru a preveni infec\xc8\x9bii ale gurii includ utilizarea de ap\xc4\x83 de gur\xc4\x83 cu clorhexidin\xc4\x83 la persoanele cu func\xc8\x9bii imunitare sl\xc4\x83bite \xc8\x99i sp\xc4\x83larea gurii dup\xc4\x83 inhalearea steroizilor. La persoanele cu infec\xc8\x9bii vaginale frecvente, probioticele pot fi de ajutor. Pentru infec\xc8\x9bii ale gurii, tratamentul cu  clotrimazol topic sau nistatin are, de obicei, efect. Fluconazolul, itraconazolul sau amfotericin\xc4\x83 B administrate oral sau intravenos pot fi utilizate, dac\xc4\x83 acestea nu func\xc8\x9bioneaz\xc4\x83. Un num\xc4\x83r de medicamente topice antifungice pot fi utilizate pentru infec\xc8\x9biile vaginale, inclusiv clotrimazolul. La persoanele cu boal\xc4\x83 larg r\xc4\x83sp\xc3\xa2ndit\xc4\x83, este des utilizat\xc4\x83 administrarea intravenoas\xc4\x83 a amfotericinei B. \xc3\x8en anumite grupuri cu risc foarte mare, medicamentele antifungige pot fi utilizate preventiv.\n_START_SECTION_\nCandidoza vaginal\xc4\x83\n_START_PARAGRAPH_\nCandidoza vaginal\xc4\x83 este cauzat\xc4\x83 de modificarea microflorei bacteriene \xc3\xaent\xc3\xa2lnite \xc3\xaen mod normal \xc3\xaen vagin.\n_START_SECTION_\nSimptome\n_START_PARAGRAPH_\nManifestarile caracteristice ale candidozei vaginale sunt scurgeri de culoare alb\xc4\x83 cu aspect br\xc3\xa2nzos,m\xc3\xa2nc\xc4\x83rimi \xc8\x99i usturimi \xc3\xaen zona intim\xc4\x83 \xc8\x99i sensibilitate crescut\xc4\x83 a perineului. \xc3\x8en unele cazuri, candidoza nu prezint\xc4\x83 nici un simptom \xc8\x99i este mai greu de depistat.\n_START_SECTION_\nTratament\n_START_PARAGRAPH_\n\xc3\x8empotriva candidozei vaginale se administreaz\xc4\x83 preparate specifice antimicotice cu ac\xc8\x9biune local\xc4\x83, prezente \xc3\xaentr-o larg\xc4\x83 varietate (capsule de gelatin\xc4\x83, ovule, spum\xc4\x83, gel, comprimate sau creme) care se introduc \xc3\xaen vagin.\n_START_SECTION_\nEpidemiologie\n_START_PARAGRAPH_\nInfec\xc8\x9biile cavit\xc4\x83\xc8\x9bii bucale apar la aproximativ 6% dintre bebelu\xc8\x99ii mai mici de o lun\xc4\x83. Aproximativ 20% dintre persoanele ce urmeaz\xc4\x83chimioterapie pentru cancer \xc8\x99i 20% dintre persoanele cu SIDA, de asemenea, dezvolt\xc4\x83 aceast\xc4\x83 boal\xc4\x83. Aproximativ trei sferturi dintre femei dezvolt\xc4\x83 infec\xc8\x9bia cu candida la un moment dat \xc3\xaen timpul vie\xc8\x9bii. R\xc4\x83sp\xc3\xa2ndirea bolii la scar\xc4\x83 larg\xc4\x83 este rar\xc4\x83, except\xc3\xa2nd persoanele ce prezint\xc4\x83 factori de risc. Aceste boli sunt cunoscute tehnic ca \xc8\x99i candidoz\xc4\x83, moniliaz\xc4\x83 \xc8\x99i oidomicoz\xc4\x83.'